# Bicicleta-remolc

Una bicicleta-remolc (també coneguda amb noms comercials com Trailerbike, Trail-a-bike, Half wheeler, Tagalong, Trail-Gator, FollowMe, etc.) és un tipus de remolc d'una o dues rodes dissenyat per transportar un o més passatgers petits en una posició similar a la d'un ciclista. Alguns models solen descriure's com la meitat del darrere d'una bicicleta. Altres sistemes permeten arrossegar la bicicleta menuda sencera.
El passatger d'una bicicleta-remolc normalment té un selló, manillar, i pedals. La bicicleta-remolc fou patentada per l'empresari canadenc, Delbert Adams.

## Configuracions

Les bicicleta-remolc tenen varietat de configuracions en el seu disseny, aquestes inclouen una posició convencional com la d'Adam i la posició asseguda del passatger com amb les de Weehoo iGo.

### Marxes

Les bicicletes-remolc solen tenir només una marxa o més d'una. Rarament tenen frens.

### Connexió

La bicicleta-remolc s'enganxa a la bicicleta a través de la tija o en un portaequipatges especial amb un connector que permet el moviment. Alternativament, el mecanisme pot rotar utilitzant la tija per pivotar. La connexió pot incloure una opció amb tancament ràpid.

### Múltiples passatgers

Les bicicletes-remolc estan disponibles en seient únic i configuracions de tàndem.

### Plegat

Algunes bicicletes-remolc són plegables per reduir el mecanisme per a transport o emmagatzematge.

## Variacions

Altres productes com el remolc Trail-Gator o el FollowMe converteixen la bicicleta d'un nen en una bicicleta-remolc.

## Fabricants

* Adams fabrica Trail-a-Bike El Trail-a-Bike fou el primer fabricant de bicicletes remolcades. S'introduïen al mercat el 1986.
* Burley Design fabrica Piccolo amb set marxes i amb una sola marxa Kazoo que no s'enganxen al seient, ho fan a un portaequipatges dissenyat especialment anomenat Graella Moose a la bicicleta de l'adult. L'estabilitat del disseny comparada amb altres, el fa favorit especialment pels que han d'estirar amb un tàndem i amb nens grans (fins a 10 anys/38.5 kg).
* Funtrailer (Alemanya) construeix bicicletes remolcades Funtrailer fins i tot una que es pot combinar amb una cadireta porta-nadons al darrere de la bicicleta adulta.
* Roland Werk GmbH fa un add+bike.
* Trek Bicycle Corporation fabrica Mountain Train.
* Weehoo fabrica el remolc iGo amb pedals així com uns altres tràilers. Weehoo és el fabricant del tràiler iGo amb pedals, aparegut als mercats a finals del 2009. Els avantatges del remolc amb pedals són el disseny obert, la inherent estabilitat, i l'increment de la força amb la pedalada del passatger.
* Weeride construeix amb alumini lleuger i sis marxes el ProPilot Tagalong i amb una única marxa el CoPilot Tagalong.
* El tricicle reclinat de Hase Spezialräder, el Kettwiesel, pot connectar-se al darrere d'un altre tricicle Kettwiesel, tot llevant-li la roda davantera, alguns comerciants el recomanen per a ciclistes amb alguna discapacitat. Uns quants Kettwiesels poden connectar-se així, fent un tren de propulsió humana.

## Vegeu també

* Tàndem
* Tricicle

## Referències

* ↑ «CTC - the UK's national cyclists' organisation: Trailer-cycle». Arxivat de l'original el 2007-09-28. [Consulta: 1r abril 2007].
* ↑ United States Patent No. 379,782 [Consulta: 1r octubre 2009].
* ↑ «The Adams Trail-A-Bike! at SheldonBrown.com». [Consulta: 1r abril 2007].
* ↑ «GOPBC.org Active Passenger Trailers». Arxivat de l'original el 2007-09-28. [Consulta: 1r abril 2007].
* ↑ «The Adams Trail-A-Bike!». [Consulta: 24 maig 2012].
* ↑ «Bicycle Doctor Ltd. Cycling with Children». Arxivat de l'original el 2007-02-02. [Consulta: 1r abril 2007].
* ↑ «add+bike by Roland». Arxivat de l'original el 2012-05-27. [Consulta: 24 maig 2012].
* ↑ «Pedal Trailers». [Consulta: 24 maig 2012].
* ↑ «Trike-tandem entered in Guinness Book of Records: 93 tandemists make »Extraschicht« world record!». Arxivat de l'original el 2011-10-07. [Consulta: 24 maig 2012].